TARYBOS REGLAMENTAS kuriuo laikinai sustabdomas autonominių Bendrojo muitų tarifo muitų taikymas tam tikriems į Kanarų salas importuojamiems pramonės produktams Pasiūlymas TARYBOS REGLAMENTAS kuriuo laikinai sustabdomas autonominių Bendrojo muitų tarifo muitų taikymas tam tikriems į Kanarų salas importuojamiems pramonės produktams /* KOM/2011/0259 galutinis - CNS 2011/0111 */





AIŠKINAMASIS MEMORANDUMAS Pasiūlymo aplinkybės Pasiūlymo pagrindas ir tikslai Ispanijos Karalystės vyriausybė autonominės Kanarų salų bendrijos valdžios institucijų vardu pateikė prašymą pratęsti šiuo metu galiojančios tvarkos, kuria sustabdomas muitų tarifų taikymas tam tikriems importuojamiems pramonės produktams, taikymą. Šiomis priemonėmis siekiama padidinti vietos ekonominių operacijų vykdytojų konkurencingumą ir tuo pačiu užtikrinti stabilesnį užimtumą šiose salose. Bendrosios aplinkybės Kanarų salos priklauso atokiausiems Europos Sąjungos regionams, kuriems, remiantis Europos Sąjungos veikimo sutarties 349 straipsniu, gali būti numatytos specialios priemonės ekonominiams sunkumams, kylantiems minėtiems regionams dėl jų geografinės padėties, įveikti. Pasiūlymo srityje galiojančios nuostatos Panašios nuostatos 2010 m. spalio 25 d. Tarybos reglamentu (ES) Nr. 973/2010 nustatytos autonominiams Portugalijos Respublikos, Azorų salų ir Maderos regionams. Derėjimas su kitomis Sąjungos politikos kryptimis ir tikslais Šis pasiūlymas atitinka Sąjungos tikslus, visų pirma tarptautinės prekybos, plėtros, konkurencijos, įmonių ir išorės santykių srityje. Konsultacijos su suinteresuotosiomis šalimis ir poveikio vertinimas Konsultacijos su suinteresuotosiomis šalimis Komisijos ekonominių muitų tarifų klausimų grupės nariai, su kuriais buvo konsultuotasi, nepateikė ekonominio pobūdžio prieštaravimų pasiūlytam muitų taikymo sustabdymui. Tiriamųjų duomenų rinkimas ir naudojimas Nepriklausomo tyrimo neprireikė. Poveikio vertinimas Poveikio vertinimas nebuvo atliktas dėl visuotinio siūlomų priemonių taikymo. Teisiniai pasiūlymo aspektai Siūlomų veiksmų santrauka Sustabdžius, kaip siūloma, Bendrojo muitų tarifo muitų taikymą, Kanarų salų ekonominių operacijų vykdytojai galės importuoti be muito tam tikrą kiekį žaliavų, dalių, komponentų ir gamybos priemonių. Siekiant išvengti piktnaudžiavimo ir tradicinių prekybos srautų pasikeitimo, numatyta, kad prekių, kurioms galioja muitų taikymo sustabdymas, galutiniam vartojimui bus taikomas muitinis tikrinimas. Be to, vietinės salų įmonės gamybos priemones turės naudoti mažiausiai dvejus metus ir tik po to galės jas be apribojimų parduoti bendrovėms, įsteigtoms kitoje Europos Sąjungos muitų teritorijos dalyje. Žaliavos, dalys ir komponentai turės būti naudojami pramonės pertvarkymui ir tvarkybai Kanarų salose, kad joms galėtų būti taikomas muitų taikymo sustabdymas. Teisinis pagrindas Sutarties dėl Europos Sąjungos veikimo 349 straipsnis. Subsidiarumo principas Pasiūlymas priklauso išimtinei Sąjungos kompetencijai. Todėl subsidiarumo principas netaikomas. Proporcingumo principas Pasiūlymas atitinka proporcingumo principą dėl toliau nurodytų priežasčių. Tokios priemonės reguliariai naudojamos ekonominių operacijų vykdytojų konkurencingumui didinti. Šiomis aplinkybėmis galutinio vartojimo kontrolės įvedimas, atsižvelgiant į Bendrijos muitinės kodekso nuostatas ir jo įgyvendinimo nuostatas, yra bendra procedūra ir dėl jo regionų ir vietos institucijos bei ekonominių operacijų vykdytojai nepatirs papildomos administracinės naštos. Pasirinkta priemonė Siūloma priemonė – reglamentas. Sutartyje nenumatyta kitų minėtų priemonių įgyvendinimo būdų. Poveikis biudžetui Pasiūlymas turi poveikio Sąjungos biudžetui, nes, sustabdžius muitų taikymą, sumažės įplaukų iš Sąjungos nuosavų išteklių. 2011/0111 (CNS) Pasiūlymas TARYBOS REGLAMENTAS kuriuo laikinai sustabdomas autonominių Bendrojo muitų tarifo muitų taikymas tam tikriems į Kanarų salas importuojamiems pramonės produktams EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 349 straipsnį, atsižvelgdama į Europos Komisijos pasiūlymą, perdavus įstatymo galią turinčio teisės akto projektą nacionaliniams parlamentams, atsižvelgdama į Europos Parlamento nuomonę[1], atsižvelgdama į Europos ekonomikos ir socialinių reikalų komiteto nuomonę[2], atsižvelgdama į Regionų komiteto nuomonę[3], laikydamasi specialios teisėkūros procedūros, kadangi: (1) Remiantis 2002 m. kovo 25 d. Tarybos reglamentu (EB) Nr. 704/2002, laikinai sustabdančiu autonominių Bendrojo muitų tarifo muitų taikymą kai kurių pramonės produktų importui ir atidarančiu kai kurių žuvininkystės produktų importo į Kanarų salas autonomines Bendrijos tarifines kvotas bei numatančiu jų administravimą[4], Bendrojo muitų tarifo muitų taikymo tam tikroms komercinės ar pramoninės paskirties gamybos priemonėms sustabdymo galiojimas baigsis 2011 m. gruodžio 31 d. (2) 2010 m. rugsėjo mėn. Ispanijos vyriausybė, vadovaudamasi Sutarties 349 straipsniu, Kanarų salų vyriausybės vardu pateikė prašymą pratęsti autonominio Bendrojo muitų tarifo muitų taikymą kai kuriems produktams. Šį prašymą ji grindė tuo, kad dėl minėtų salų atokumo jų ekonominių operacijų vykdytojams kyla daug ekonominių ir prekybos sunkumų, turinčių neigiamo poveikio demografinei padėčiai, užimtumui ir socialinei bei ekonominei raidai. (3) Pastaroji ekonomikos krizė padarė didelės žalos Kanarų salų pramonės sektoriui, įskaitant statybos sektorių. Statybų nuosmukis pakenkė visai su jomis susijusiai pagalbinei pramonei. Nepalankios finansinės sąlygos turėjo didelės įtakos daugeliui verslo sričių. Be to, Ispanijoje staigiai išaugo nedarbo lygis, o tai padidino vidaus paklausos nuosmukį, įskaitant pramonės produktų paklausą. (4) Pastarąjį dešimtmetį nedarbas Kanarų salose ėmė vis labiau viršyti Ispanijos nacionalinį vidurkį, o nuo 2009 m. autonominėje bendrijoje užregistruotas nedarbas visos šalies mastu pasiekė aukščiausią lygį[5]. Be to, Kanarų salose daugiau kaip pusė pramonės produktų suvartojama vietoje, o tai kelia ypač rimtų problemų, nes jose vietos paklausa sumažėjo labiausiai. (5) Taigi, siekiant suteikti investuotojams ilgalaikę perspektyvą ir sudaryti sąlygas ekonominių operacijų vykdytojams pasiekti pramonės ir prekybos lygį, leidžiantį stabilizuoti šių salų ekonominę ir socialinę padėtį, tikslinga pratęsti dešimčiai metų Bendrojo muitų tarifo muitų taikymo tam tikroms prekėms, nurodytoms Reglamento (EB) Nr. 704/2002 II ir III prieduose, sustabdymą. (6) Be to, dėl tų pačių priežasčių Ispanijos valdžios institucijos paprašė sustabdyti Bendrojo muitų tarifo muitų taikymą keturiems naujiems produktams, kurių KN kodai yra 3902 10 00, 3903 11 00, 3906 10 00 ir 4805 00 00. Šis prašymas buvo priimtas, kadangi minėtas muitų taikymo sustabdymas leistų sustiprinti Kanarų salų ekonomiką. (7) Siekiant užtikrinti, kad šiomis muitų tarifų priemonėmis naudotųsi tik ekonominių operacijų vykdytojai, įsteigti Kanarų salų teritorijoje, muitų taikymo sustabdymas turėtų būti susietas su produktų galutiniu vartojimu vadovaujantis 1992 m. spalio 15 d. Tarybos reglamentu (EEB) 2913/92, nustatančiu Bendrijos muitinės kodeksą[6], ir 1993 m. liepos 2 d. Komisijos reglamentu (EEB) Nr. 2454/93, išdėstančiu Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas[7]. (8) Kai prekybos srautai nukreipiami į kitas šalis ir siekiant užtikrinti vienodas šio reglamento įgyvendinimo sąlygas, Komisijai turėtų būti suteikti įgyvendinimo įgaliojimai, leidžiant jai laikinai atšaukti muitų taikymo sustabdymą. Komisija šiais įgaliojimais turėtų naudotis vadovaudamasi 2011 m. vasario 16 d. Europos Parlamento ir Tarybos reglamentu (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai[8]. (9) Siekiant užtikrinti Reglamentu (EB) Nr. 704/2002 nustatytų priemonių tęstinumą, šiuo reglamentu nustatytas priemones būtina taikyti nuo 2012 m. sausio 1 d. PRIĖMĖ ŠĮ REGLAMENTĄ: 1 straipsnis Nuo 2012 m. sausio 1 d. iki 2021 m. gruodžio 31 d. visiškai sustabdomas Bendrojo muitų tarifo muitų taikymas į Kanarų salas importuojamoms komercinės ar pramoninės paskirties gamybos priemonėms, kurių KN kodai išvardyti I priede, atnaujinamame Tarybos reglamento (EEB) Nr. 2658/87[9] pakeitimais. Minėtos priemonės naudojamos vadovaujantis atitinkamomis Reglamento (EEB) Nr. 2913/92 ir Reglamento (EEB) Nr. 2454/93 nuostatomis ne trumpiau nei 24 mėnesius nuo to laiko, kai jas į laisvą apyvartą išleidžia ekonominių operacijų vykdytojai, įsteigti Kanarų salose. 2 straipsnis Nuo 2012 m. sausio 1 d. iki 2021 m. gruodžio 31 d. sustabdomas visų Bendrojo muitų tarifo muitų taikymas į Kanarų salas importuojamoms žaliavoms, dalims ir komponentams, kurių KN kodai išvardyti II priede, atnaujinamame Reglamento (EEB) Nr. 2658/87 pakeitimais, ir kurie naudojami pramonės pertvarkymui ar tvarkybai. 3 straipsnis Muitų taikymas sustabdomas, kaip nurodyta 1 ir 2 straipsniuose, jeigu prekės pateikiamos galutiniam vartojimui pagal Reglamento (EEB) Nr. 2913/92 21 ir 82 straipsnius ir jei atliekamas Reglamento (EEB) Nr. 2454/93 291–300 straipsniuose numatytas jų muitinis tikrinimas. 4 straipsnis 1. Komisija, turėdama pagrindo manyti, kad šiuo reglamentu sustabdžius muitų taikymą prekybos konkrečiu produktu srautai buvo nukreipti į kitas šalis, gali priimti įgyvendinimo aktus ir laikinai ne ilgesniam kaip 12 mėnesių laikotarpiui atšaukti muitų taikymo sustabdymą. Minėti įgyvendinimo aktai priimami laikantis 5 straipsnyje minimos nagrinėjimo procedūros. Produktų, kuriems taikomų muitų sustabdymas buvo laikinai atšauktas, importo muitai užtikrinami garantija, kurią pateikus tie produktai išleidžiami į laisvą apyvartą Kanarų salose. 2. Per 1 dalyje minėtą 12 mėnesių laikotarpį turėtų būti priimtas galutinis sprendimas dėl muitų taikymo sustabdymo galiojimo arba atšaukimo. Jeigu muitų taikymo sustabdymas atšaukiamas, garantijomis užtikrintos muitų sumos galutinai surenkamos. 3. Jeigu, remiantis 2 dalimi, per 12 mėnesių nepriimamas joks galutinis sprendimas, garantijos grąžinamos. 5 straipsnis 1. Komisijai padeda Reglamento (EEB) Nr. 2913/92 247a straipsnio 1 dalimi įsteigtas Muitinės kodekso komitetas. Šis komitetas veikia kaip apibrėžta Reglamente (ES) Nr. 182/2011[10]. 2. Kai daroma nuoroda į šią dalį, taikomas Reglamento (ES) Nr. 182/2011 5 straipsnis. 6 straipsnis Šis reglamentas įsigalioja trečiąją dieną po jo paskelbimo Europos Sąjungos oficialiajame leidinyje. Jis taikomas nuo 2012 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Tarybos vardu Pirmininkas PRIEDAS I Komercinės ar pramoninės paskirties gamybos priemonės, kurių KN kodai[11] yra šie: 4011 20 || 8450 20 || 8522 90 80 || 9006 53 80 4011 30 || 8450 90 || 8523 21 || 9006 59 4011 61 || 8469 00 91 || 8523 29 33 || 9007 19 4011 62 || 8472 10 || 8523 29 39 || 9007 20 4011 63 || 8472 30 || 8523 29 90 || 9008 20 4011 69 || 8472 90 10 || 8523 40 99 || 9008 30 4011 92 || 8472 90 70 || 8523 51 99 || 9008 40 4011 93 || 8473 10 19 || 8523 59 99 || 4011 94 || 8473 40 18 || 8523 80 99 || 4011 99 || 8501 10 10 || 8525 50 || 9010 10 5608 || 8501 10 91 || 8525 80 11 || 9010 50 6403 40 || 8501 10 93 || 8525 80 19 || 9011 10 90 6403 51 05 || 8501 10 99 || 8526 10 || 9011 20 90 6403 59 05 || 8501 20 || 8526 91 20 || 9011 80 6403 91 05 || 8501 31 || 8526 91 80 || 9011 90 90 6403 99 05 || 8501 32 || 8542 31 10 || 9012 10 90 8415 10 10 || 8501 33 || 8542 32 10 || 9012 90 90 8415 10 90 || 8501 34 || 8542 39 10 || 9030 10 8415 20 || 8501 40 20 || 8701 10 || 9030 20 91 8415 81 || 8501 40 80 || 8701 20 || 9030 31 8415 82 || 8501 51 || 8701 90 90 || 9030 33 8415 83 || 8501 52 20 || 8702 || 9106 8415 90 || 8501 52 30 || 8704 21 31 || 9107 8418 30 80 || 8501 52 90 || 8704 21 39 || 9207 10 8418 40 80 || 8501 53 50 || 8704 21 91 || 9207 90 8418 50 || 8501 53 81 || 8704 21 99 || 9506 91 90 8418 61 || 8501 53 94 || 8704 22 || 9507 10 8418 69 || 8501 53 99 || 8704 23 || 9507 20 90 8418 91 || 8501 61 20 || 8704 31 31 || 9507 30 8418 99 || 8501 61 80 || 8704 31 39 || 8427 || 8501 62 || 8704 31 91 || 8431 20 || 8501 63 || 8704 31 99 || 8443 31 91 || || || 8443 32 10 || 8501 64 || 8704 32 || 8443 32 91 || || || 8443 32 99 || 8518 40 30 || 8704 90 || 8443 39 10 || || || 8443 39 39 || 8518 90 || 8705 || 8443 99 10 || 8519 20 || 9006 10 || 8450 11 90 || 8519 81 51 || || 8450 12 || 8521 10 95 || 9006 30 || 8450 19 || 8522 90 49 || 9006 52 || PRIEDAS II Žaliavos, dalys ir komponentai, naudojami žemės ūkiui, pramonės pertvarkymui ir tvarkybai, kurių KN kodai[12] yra šie: 3901 || 4810 22 10 || 5501 || 3902 10 || 4810 22 90 || 5502 || 3903 11 || 4810 29 || 5503 || 8706 3904 10 || 4810 31 || 5504 || 8707 3906 10 || 4810 32 || 5505 10 || 8708 4407 21 10 || 4810 92 || 5505 20 || 8714 11 4407 21 91 || 4810 99 10 || 5506 || 8714 19 4407 22 10 || 4810 99 90 || 5507 || 8714 91 4407 22 91 || 5108 || 5508 10 10 || 8714 92 4407 25 10 || 5110 || 5508 20 10 || 8714 93 4407 25 30 || 5111 11 || 5509 || 8714 94 4407 25 50 || 5111 19 10 || 5510 || 8714 95 4407 26 10 || 5111 19 90 || 5512 || 8714 96 4407 26 30 || 5111 20 || 5513 || 8714 99 4407 26 50 || 5111 30 || 5514 || 9002 90 4407 29 15 || 5111 90 10 || 5515 || 9006 91 4407 29 20 || 5111 90 91 || 5516 || 9007 91 4407 29 25 || 5111 90 93 || 6001 || 9007 92 4407 29 45 || 5111 90 99 || 6002 40 || 9008 90 4407 29 83 || 5112 11 || 6002 90 || 9010 90 4407 29 85 || 5112 19 || 6217 90 || 9104 4407 99 40 || 5112 20 || 6305 10 10 || 9108 4410 || 5112 30 || 6305 10 90 || 9109 11 4412 || 5112 90 || 6305 20 || 9109 19 || 5205 || 6305 32 || 9109 90 || 5208 || 6305 33 || 9110 11 10 || 5209 || 6305 39 || 9110 11 90 || 5210 || 6305 90 || 9110 12 || 5212 || 6309 || 9110 19 || 5401 10 12 || 6406 || 9110 90 || 5401 10 14 || 7601 || 9111 || 5401 20 10 || 8517 70 90 || 9112 4803 || 5402 || 8529 10 80 || 9114 4804 || 5403 || 8529 10 95 || 4805 || 5404 11 || 8529 90 || 4810 13 || 5404 90 || || 4810 14 || 5407 || || 4810 19 10 || 5408 || || FINANSINĖ TEISĖS AKTO PASIŪLYMO, KURIO POVEIKIS BIUDŽETUI SUSIJĘS TIK SU ĮPLAUKOMIS, PAŽYMA 1. PASIŪLYMO PAVADINIMAS: Tarybos reglamento, kuriuo laikinai sustabdomas autonominių Bendrojo muitų tarifo muitų taikymas tam tikriems į Kanarų salas importuojamiems pramonės produktams pasiūlymas. 2. BIUDŽETO EILUTĖS: Skyrius ir straipsnis: 12 skyriaus 120 straipsnis. 2011 metams biudžete numatyta suma: 16 653 700 000 EUR 3. FINANSINIS POVEIKIS ¨ Pasiūlymas neturi finansinio poveikio X Pasiūlymas turi finansinio poveikio ne išlaidoms, o įplaukoms; poveikis yra toks: (mln. EUR, dešimtųjų tikslumu) || || Biudžeto eilutė || Įplaukos[13] || Laikotarpis, kurio pradžia metai/mėnuo/diena || [2012–2021 m.] 120 straipsnis || Poveikis nuosaviems ištekliams || 2012 01 01–2021 12 31 || kasmet -2,2 4. KOVOS SU SUKČIAVIMU PRIEMONĖS Bus atlikti visų produktų, kuriems taikomas šis Tarybos reglamentas, galutinio vartojimo patikrinimai, remiantis Komisijos reglamento (EEB) Nr. 2454/93, išdėstančio Bendrijos muitinės kodekso įgyvendinimo nuostatas, 291–300 straipsniais. 5. KITOS PASTABOS Siūlomas muitų taikymo sustabdymas turėtų galioti 10 metų, kad ekonominių operacijų vykdytojai galėtų priimti ilgalaikio investavimo sprendimus. Reglamentu keičiamos priemonės, nustatytos Tarybos reglamentu (EB) Nr. 704/2002, kurio galiojimas baigiasi 2011 m. gruodžio 31 d. Numatomos šios priemonės išlaidos Remiantis iš regionų valdžios institucijų gauta informacija, galima apskaičiuoti, kad dėl šio reglamento įplaukos sumažės 2,96 mln. EUR (bendra suma, įskaitant muitų surinkimo išlaidas) x 0,75 = 2,22 mln. EUR kasmet nuo 2012 01 01 iki 2021 12 31. Tradiciniais nuosavais ištekliais laikomų pajamų sumažėjimas kompensuojamas valstybių narių įnašais, pagrįstais BNP. [1] 2011 m. … nuomonė (dar nepaskelbta Oficialiajame leidinyje). [2] OL C, … .. .., p … [3] OL C, … .. .., p … [4] OL L 111, 2002 4 26, p. 1. [5] Eurostatas „Regionų statistika. Nedarbo lygis pagal NUTS 2 lygio regionus 1999–2009 m.“. [6] OL L 302, 1992 10 19, p. 1. [7] OL L 253, 1993 10 11, p. 1. [8] OL L 55, 2011 2 28, p. 13. [9] OL L 256, 1987 9 7, p. 1. [10] OL L 55, 2011 2 28, p. 13. [11] Kaip nustatyta 2010 m. spalio 5 d. Komisijos reglamente (ES) Nr. 861/2010, i dalies keičiančiame Tarybos reglamento (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo I priedą (OL L 284, 2010 10 29, p. 1). [12] Kaip nustatyta 2010 m. spalio 5 d. Komisijos reglamente (ES) Nr. 861/2010, i dalies keičiančiame Tarybos reglamento (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo I priedą (OL L 284, 2010 10 29, p. 1). [13] Tradiciniai nuosavi ištekliai (muitai, cukraus mokesčiai) turi būti nurodomi grynosiomis sumomis, t. y. iš bendros sumos atskaičius 25 % surinkimo išlaidų.